KISKŐRÖS VÁROS ALPOLGÁRMESTERE

ELŐTERJESZTÉS

(a Képviselő-testület 2009. április 16-i rendkívüli ülésére)

TÁRGY: A 2009/2010-ES TANÉV BEISKOLÁZÁSI RENDJÉNEK MEGHATÁROZÁSÁRÓL 


SZÓLÓ 4/2009. SZ. KÉPV. TEST. HATÁROZAT MÓDOSÍTÁSA

A Képviselő-testület 4/2009. számú határozatával 2009. április 6 -7-ét javasolta beiratkozás időpontjának. A beiratkozás megtörtént, a 2009/2010-es tanévben összesen 118 gyermek iratkozott be. 

Ezenkívül a Képviselő- testület javasolta, hogy a KTKT Egységes Iskola és Szakiskola Bem József Általános Iskola tagintézményében 3, a Petőfi Sándor Általános Iskola tagintézményében 2 első évfolyamos osztály induljon. A beiratkozást követően azonban a Petőfi Sándor Általános Iskola tagintézményben 74 gyermek, a Bem József Általános Iskolában 44 gyermek iratkozott be. 

A szülői igények, illetve a DAOP 2007. 4.2.1/2F pályázat indokolja a Bem József Általános Iskolában az induló osztályok számának csökkentését, illetve a Petőfi Sándor Általános Iskolában az induló osztályok számának növelését. 
A fentiek alapján javaslom, hogy a Képviselő-testület a 2009/2010-es tanévre vonatkozóan az általános iskolai beiratkozást a határozat-tervezetben foglaltak szerint módosítsa.

Kiskőrös, 2009. április 9.

Lasztovicza László sk.

                    alpolgármester

HATÁROZAT-TERVEZET

A Képviselő-testület a 2009/2010-es tanév beiskolázási rendjének 4/2009. számú határozatát 2. pontját az alábbiak szerint módosítja: 

2. „A Képviselő-testület javasolja, hogy a 2009/2010-es tanévben a 4/2001 sz. Képv. Test határozattal megállapított felvételi körzethatárok figyelembevételével a KTKT Egységes Iskola és Szakiskola Bem József Általános Iskola tagintézményében 2, a Petőfi Sándor Általános Iskola tagintézményében 3 első évfolyamos osztály induljon. A működési feltételeinek biztosítása érdekében Kiskőrös Város Önkormányzata a 30/2008. számú Képv.test határozatának mellékletét képező „A közös igazgatású közoktatási intézmény létrehozásáról, működtetéséről és finanszírozásáról szóló megállapodás” III/2. pontjában foglaltak szerint hozzájárul.”

